pythainlp/thai_wikipedia_clean_20230101 huggingface dataset:
พระองค์เจ้าฉายเฉิด มีหม่อมคือ หม่อมแสง ศิริวงศ์ ณ อยุธยาและหม่อมผัน ศิริวงศ์ ณ อยุธยา มีพระโอรสและพระธิดา คือ
พระสัมพันธวงศ์เธอ พระองค์เจ้าฉายเฉิด มีพระนามเมื่อแรกประสูติว่า หม่อมเจ้าชายขาว พระบาทสมเด็จพระจอมเกล้าเจ้าอยู่หัวทรงพระราชทานนามใหม่ว่า "ฉายเฉิด" ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว ทรงได้รับสถาปนา เลื่อนพระยศเป็น พระประพันธวงษ์เธอ พระองค์เจ้าฉายเฉิด เมื่อพ.ศ. 2418 ภายหลังรัชกาลที่ 5 ทรงเปลี่ยนคำนำหน้าเป็น พระสัมพันธวงศ์เธอ กรมหมื่นนฤบาลมุขมาตย์
พระสัมพันธวงศ์เธอ กรมหมื่นนฤบาลมุขมาตย์ สิ้นพระชนม์ด้วยพระอาการลงพระบังคลเป็นพระโลหิต เมื่อวันที่ 25 เมษายน พ.ศ. 2439 พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินพระราชทานน้ำสรงพระศพ ในการนี้ทรงพระกรุณาโปรดเกล้าฯ พระราชทานพระโกศไม้สิบสอง ประดิษฐานบนแว่นฟ้า 2 ชั้น แวดล้อมด้วยฉัตรเครื่องสูง เป็นพระเกียรติยศ
โรงเรียนวัดสามัคคีนุกูล
โรงเรียนวัดสามัคคีนุกูล เป็นโรงเรียนที่เปิดการสอนในระดับอนุบาล-ชั้นประถมศึกษาปี่ที่6ในจังหวัดนครศรีธรรมราช สังกัดสำนักงานเขตพื้นที่การศึกษาประถมศึกษานครศรีธรรมราช เขต 2 มีประวัติความเป็นมาอันยาวนาน และเป็นโรงเรียนที่เก่าแก่แห่งหนึ่งของจังหวัดนครศรีธรรมราชด้วย
โรงเรียนเดิมนี้เป็นโรงเรียนวัด ชื่อ “ โรงเรียนวัดปากคลองทอน ” ตั้งเมื่อวันที่ 27 สิงหาคม พ.ศ. 2475
ใช้โรงฉันของวัดเป็นที่เล่าเรียน จัดตั้งโดยพระอธิการภู่ ปุญญลาโภ
เจ้าอาวาสวัดปากคลองทอน มีนักเรียน 30 คน สามเณรยวง สามเณรจับ สามเณรจ่าย ผลัดเปลี่ยนการทำการสอน
วันที่ 23 ตุลาคม พ.ศ. 2477 ได้ยกฐานะเป็นโรงเรียนประชาบาล
ชื่อโรงเรียนประชาบาลตำบลฉวาง 2 (วัดปากคลองทอน) ตามคำสั่งจังหวัดนครศรีธรรมราช ที่ 1091/3653
และแต่งตั้งให้นายยอง เพชรช่วย ครูใหญ่โรงเรียนประชาบาลตำบลนาแว 1 (วัดศิลา) มาเป็นครูใหญ่เมื่อวันที่ 1 พฤศจิกายน พ.ศ. 2477 และได้จัดชั้นเรียนตามความรู้เดิม เป็น 3 ชั้นเรียน คือ
ชั้นประถมศึกษาปีที่ 1 มีนักเรียนชาย 19 คน หญิง 18 คน รวม 37 คน
ชั้นประถมศึกษาปีที่ 2 มีนักเรียนชาย 9 คน หญิง 3 คน รวม 12 คน
ชั้นประถมศึกษาปีที่ 3 มีนักเรียนชาย 4 คน หญิง 3 คน รวม 7 คน
รวมนักเรียน ชาย 32 คน หญิง 24 คน รวม 56 คน
การเรียนการสอน มีครู 1 คน และมีสามเณรช่วยสอน 3 รูป
ปี พ.ศ. 2478 จัดชั้นเรียนเป็น 4 ชั้นเรียน ย้ายสถานที่เรียนจากโรงฉันของวัดเข้าเรียนในอุโบสถ เรียนอยู่ 2 ปี ย้ายเข้าเรียนในโรงยาวของวัด
วันที่ 20 ตุลาคม พ.ศ. 2485 นายเขียน ศรีรัตน์ มาเป็นครูใหญ่ ในปีนี้ นายวิน แจ้งชัด ได้มอบที่ดินเนื้อที่ 1 ไร ให้เป็นสมบัติโรงเรียน มีอาณาเขตดังนี้
ทิศเหนือ กว้าง 1 เส้น จดที่นายวิน แจ้งชัด
ทิศใต้ กว้าง 1 เส้น จดที่ดินวัดสามัคคีนุกูล (เดิมชื่อวัดปากคลองทอน)
ทิศตะวันออก กว้าง 1 เส้น จดถนนเข้าหมู่บ้าน (เดิมจดที่นายล้อม เดชารัตน์)
ทิศตะวันตก กว้าง 1 เส้น จดที่นายวิน แจ้งชัด
ที่ดินแปลนี้มี น.ส. 3 ก. เลขที่ 2835 เล่มที่ 29 ข. หน้า 3 เลขที่ดิน 64 ออกให้ ณ วันที่ 3 เดือนตุลาคม พ.ศ. 2522
ยังเหลือเนื้อที่ตาม น.ส. 3 ก. 3 งาน 53ตารางวา เนื่องจากด้านตะวันออกถูกตัดทำถนนเข้าหมู่บ้าน ก่อนทำ น.ส.3
วันที่ 1 ตุลาคม พ.ศ. 2489 นายผล ไชยรัตน์ มาเป็นครูใหญ่
พ.ศ. 2493 พระอธิการภู่ ปุญญลาโภ เจ้าอาวาส พร้อมด้วยคณะสงฆ์
ได้ให้ที่ดินเนื้อที่ 3 ไร่ 2 งาน 60 ตารางวา เป็นที่สร้างอาคารเรียน มีอาณาเขตดังนี้
ทิศเหนือ ยาว 2 เส้น 15 วา จดวัดสามัคคีนุกูล
ทิศใต้ ยาว 2 เส้น 15 วา จดเหมืองน้ำทำนา
ทิศตะวันออก กว้าง 1เส้น 8 วา จดที่นายแดงนุ้ย โมสิกะ (ปัจจุบันจดถนนเข้าวัดสามัคคีนุกูล)
ทิศตะวันตก กว้าง 1 เส้น 8 วา จดที่นายน้อม จะรา (ปัจจุบันเป็นที่นายสนอง พงษ์พิทยายุทธ)
พ.ศ. 2498 พระอธิการบุญช่วย ฐานวโร เจ้าอาวาสองค์ต่อมา
ร่วมกับนายผล ไชยรัตน์ ครูใหญ่ จัดหาเงินสร้างอาคารเรียนเป็นอาคารไม้ แบบ ป.1 ก. ขนาด 9*36 เมตร 4 ห้อเรียน
สร้างในที่ดินที่ได้รับมอบจากพระอธิการภู่ ปุญญลาโภ คือสถานที่ปัจจุบันนี้ สิ้นเงินค่าก่อสร้างทั้งหมด 119,110 บาท
จำนวนเงินนี้ได้รับสมทบจากทางราชการด้วย 40,000 บาท
24 ธันวาคม พ.ศ. 2500 ย้ายนักเรียนเข้าเรียนในอาคารเรียนที่สร้างใหม่ดังกล่าวแล้ว
และต่อมาพระอธิการบุญช่วย ฐานวโร ยังได้หาเงินสร้างม้านั่งนักเรียน แบบ ป.3 พิเศษ จำนวน 100 ชุด เป็นเงิน 10,400 บาท
พ.ศ. 2501 ทางอำเภอจัดให้เป็นโรงเรียนปรับปรุง และเปลี่ยนชื่อโรงเรียนจากชื่อ
“โรงเรียนวัดปากคลองทอน” เป็น “โรงเรียนวัดสามัคคีนุกูล” (ฐานะวโรปุระชาสรรค์) เพื่อให้สอดคล้องกับชื่อของวัด ซึ่งได้เปลี่ยนชื่อจากวัดปากคลองทอนเป็นวัดสามัคคีนุกูล
พ.ศ. 2519 อาคารเรียนถูกพายุเสียหายใช้เป็นที่เล่าเรียนไม่ได้ครูและผู้ปกครองของนักเรียนหาเงินสร้างอาคารชั่วคราว
กว้าง 5 เมตร ยาว 24 เมตร เป็นเงิน 10,294 บาท ในปีเดียวกันนี้ได้รับงบประมาณสร้างอาคารเรียน เป็นอาคารตึกชั้นเดียว
สร้างวันที่ 1 เมษายน 2519 ขนาด 8.5*45 เมตร 5 ห้องเรียน เป็นเงิน 300,000 บาท
ในเดือนพฤษภาคม 2508 นายผล วัฒนพันธ์ หัวหน้าสถานีอนามั้ยชั้น 2 อำเภอฉวาง ร่วมกับคณะครู
จัดเป็นโรงเรียนปรับปรุงอนามัยโรงเรียน โดยสร้างประปาโรงเรียนประเภทกอง อนามัยโรงเรียนออกค่าวัสดุทางโรงเรียนหาแรงงานสมทบ
รวมเป็นเงินทั้งสิ้น 2,182.70 บาท
พ.ศ. 2519 หมวดการศึกษาอำเภอฉวางได้ตัดโอนอัตราลูกจ้างประจำตำแหน่งนักการภารโรง ซึ่งเป็นอัตรว่าง เนื่องจากผู้ครองตำแหน่งเกษียณอายุราชการ
วันที่ 1 พฤษภาคม พ.ศ. 2521 นายผล ไชยรัตน์ ได้ลาออกจากราชการ ทางราชการได้แต่งตั้ง นางสุวิมล วัชรมุสิก
ครูโรงเรียนนี้ เป็นครูใหญ่ ในปีนี้กระทรวงศึกษาธิการให้จัดการเรียนการสอนตารมแผนการศึกษาชาติ พ.ศ. 2520
โดยให้เรียนภาคบังคับ เดิมชั้น ป.1 – ป.3 เป็นชั้น ป.1 – ป.6 และใช้หลักสูตรประถมศึกษาพุทธศักราช 2521 ในชั้น ป.1
และขยายไปปีละ 1 ชั้น จนถึงชั้น ป.6 ในปีนี้คณะครูและผู้ปกครองนักเรียน ได้สร้างอาคารเรียนชั่วคราว ขนาด 8.5*18 เมตร
โดยใช้ไม้จากอาคารที่ถูกพายุเมื่อปี 2519 เพื่อขยายชั้นเรียน ชั้น ป.5 และ ป.6 ตามแผนการศึกษาชาติ และห้องเก็บพัสดุ
เป็นเงิน 25,570 บาท และปีนี้ได้ขยายชั้นเรียนถึง ป.5
พ.ศ. 2522 ได้ขยายชั้นเรียนถึงชั้น ป.6 ปีนี้จึงจัดการเรียนการสอน ตั้งแต่ชั้น ป.1 – ชั้น ป.6
ตามแผนการศึกษาชาติ พ.ศ. 2520 และปีนี้ได้งบประมาณ สร้างส้วม 1 หลัง 3ที่นั่ง เงิน 18,000 บาท
พ.ศ. 2524 สร้างถังประปาแบบ ค.4/4.5 และต่อท่อใช้ภายในโรงเรียน จากเงินบริจาก 18,800 บาท
และเงินงบประมาณสมทบจากกระทรวงสาธารณสุข 25,000 บาท รวมเป็นเงินก่อสร้าง 43,800 บาท
พ.ศ. 2527 ได้เงินงบประมาณพัฒนาจังหวัดจากโครงการของสมาชิกสภาผู้แทนราษฎร
โดย สส.วัน ศรีเปารยะ สร้างสนามบาสเก็ตบอล เป็นเงิน 50,000 บาท
พ.ศ. 2528 ได้งบประมาณจาก สปช. สร้างอาคารเรียน แบบ 102 - 2526 จำนวน 1 หลัง 3 ห้องเรียน
เป็นเงิน 500,000 บาท อาคารอเนกประสงค์แบบ 201 – 2526 ขนาด 10 * 12 เมตร 1หลัง เป็นเงิน 200,000 บาท
เรือนเพาะชำ 1 หลังเป็นเงิน 15,000 บาท (เสียหายเมื่ออุทกภัย 2531) ได้รับบริจากวัสดุและแรงงานสร้างกำแพงได้ 2 ด้าน
พ.ศ. 2531 ได้รับงบประมาณติดตั้งไฟฟ้าอาคารเรียนและอาคารประกอบทุกหลัง (ติดตั้ง 23 เมษายน 2531)
วันที่ 22 -25 พฤศจิกายน เกิดอุทกภัย น้ำท่วมวัดจากพื้นอาคารขึ้นไป 2 เมตรเศษ ทำให้วัสดุครุภัณฑ์ และสิ่งก่อสร้างเสียหายมาก
วันที่ 30 กันยายน พ.ศ. 2533 นางสุวิมล วัชรมุสิก เกษียณอายุราชการ ทางราชการได้ย้ายและแต่งตั้งให้นายห่วง กฐินหอม
ครูใหญ่บ้านปลายคลองเพรง มาดำรงตำแหน่งครูใหญ่โรงเรียนนี้ และในปีนี้ได้รับอนุญาตให้เปิดสอนชั้นเด็กเล็ก 1ห้องเรียน
จึงได้เปิดทำการสอนตั้งแต่ชั้นเด็กเล็กถึงชั้นประถมศึกษาปีที่ 6 ตั้งแต่ พ.ศ. 2533 เป็นตั้นมา
พ.ศ. 2534 ได้รับบรรจุแต่งตั้งลูกจ้างประจำตำแหน่งนักการภารโรง 1 อัตรา (แต่งตั้งวันที่ 1 สิงหาคม 2534)
อุปสรรคและปัญหาในปัจจุบันคือ ขาดแคลนอัตรกำลังครู อาคารเรียน อาคารเรียนชำรุด เนื่องจากอุทกภัยเมื่อ
พ.ศ. 2531 เช่น บานประตูเหล็ก บานพับประตู หน้าต่าง มีดินโคลนจากอุทกภัยเข้าไปติดอยู่ทำให้เกิดสนิม บานพับขาด
ตาปูติดยึดโครงบานประตูขาด บานพับขาด ได้ของบประมาณซ่อมแล้วแต่ยังไม่ได้รับการจัดสรร
จำนวนห้องเรียนไม่เพียงพอที่จัดห้องพิเศษให้ครบตามเกณฑ์มาตรฐานได้
ต่อมาโรงเรียนวัดสามัคคีนุกูลได้พัฒนาไปจากเดิมมาก ได้รับเลือกเป็นโรงเรียนดีประจำตำบลไสหร้า และแต่ละปี
จะมีนักเรียนสอบเข้าชั้นมัธยมศึกษาปีที่1 ได้ ณ โรงเรียนที่มีชื่อเสียงในจังหวัดนครศรีธรรมราช และจังหวัดใกล้เคียง เช่น โรงเรียนเบญจมราชูทิศ นครศรีธรรมราช และ โรงเรียนกัลยาณีศรีธรรมราช
ข้อมูลโรงเรียน โรงเรียนวัดสามัคคีนุกูล (Watsamakeenukul School) มีอักษรย่อคือ ส.น.ก. / S.N.K. มีคำขวัญคือ สุขา สงฺฆสฺส สามคฺคี (ความสามัคคีของหมู่คณะนำมาซึ่งความสุข) ปรัชญาโรงเรียนคือ ตระหนักในหน้าที่ มีน้ำใจ นิยมไทย มั่นในความดี ก่อตั้ง เมื่อ 27 สิงหาคม พ.ศ. 2475 ประเภท โรงเรียนรัฐ สังกัด สพฐ. มีเพลงประจำโรงเรียนคือเพลง มาร์ชสามัคคีนุกูล และ ใต้ร่มพิกุล ต้นไม้ประจำโรงเรียนคือ ต้นพิกุล สีประจำโรงเรียนคือ สีเขียว-เหลือง ที่ตั้ง เลขที่ 141 หมู่ที่ 2 ตำบลไสหร้า อำเภอฉวาง จังหวัดนครศรีธรรมราช รหัสไปรษณีย์ 80150
เว็บ http://www.samakeeschool.com
วิสัยทัศน์ / พันธกิจ / เป้าหมาย.
วิสัยทัศน์ของโรงเรียน
"ภายในปี 2556 โรงเรียนวัดสามัคคีนุกูลมุ่งพัฒนาผู้เรียน เป็นเลิศด้านคุณธรรม วิชาการ พื้นฐานเทคโนโลยี มีมาตรฐานการศึกษาระดับชาติ มีจิตสำนึก และยึดมั่นในการปกครองระบอบประชาธิปไตยอันมีพระมหากษัตริย์เป็นประมุข มีความตะหนักรักท้องถิ่น และดำเนินชีวิตตามหลักปรัชญาเศรษฐกิจพอเพียง"
"จัดการเรียนการสอนที่มุ่งเน้นให้ผู้เรียน เป็นคนดี มีคุณธรรม รู้จักตนเอง ใช้เทคโนโลยีในการสร้างปัญญา สามารถดำรงชีวิตอยู่ในสังคมอย่างมีความสุข โดยยึดหลักปรัชญาเศรษฐกิจพอเพียง"
"โรงเรียนวัดสามัคคีนุกูลมีการบริหารจัดการเพื่อพัฒนาองค์กร โดยบุคลกรมืออาชีพ เพื่อให้ผู้เรียนมีคุณภาพการศึกษาตามเกณฑ์มาตรฐ าน และนำปรัชญาตามแนวทางเศรษฐกิจพอเพียงมาใช้ในการจัดกิจกรรมการเรียนการสอนชุมชนมีความพึงพอใจ"
อัตลักษณ์ เอกลักษณ์.
อัตลักษณ์โรงเรียนวัดสามัคคีนุกูล
"ดนตรีเด่น เน้นวิชาการ สืบสานความเป็นไทย"
เอกลักษณ์โรงเรียนวัดสามัคคีนุกูล
"เด่นวิชาการ"
ล่ารักสุดขอบฟ้า
ล่ารักสุดขอบฟ้า เป็นละครโทรทัศน์แนวแอ๊คชั่นดราม่า และยังมีกลิ่นไอของละครแนวคอมมันดี้ด้วย ที่ทำขึ้นมาเป็นครั้งแรกของสังกัด บริษัท มุมใหม่ จำกัด บทประพันธ์ คนหลังม่าน บทโทรทัศน์ ธนินทร อุชุภาพ, ณ.ภัทรพร, ปัทมาพร เคนผาพงษ์, กฤติญา กวีจารุกรณ์ กำกับการแสดงโดย ธีระศักดิ์ พรหมเงิน นำแสดงโดย ศุกลวัฒน์ คณารศ, พีชญา วัฒนามนตรี และนักแสดงอีกมากมาย ซึ่งจะวันอาทิตย์ที่ 25 สิงหาคม 2556 ฟิตติ้งละคร และวันพฤหัสบดีที่ 29 สิงหาคม 2556 บวงสรวงละคร
มะนิลาเมโทรเรล สาย 3
มะนิลาเมโทรเรล สาย 3 (MRT-3) เป็นระบบขนส่งมวลชนที่สามในเมโทรมะนิลา เป็นส่วนหนึ่งของระบบขนส่งมวลชนสาธารณรัฐฟิลิปปินส์, ซึ่งดำเนินการร่วมกับมะนิลาไลท์เรล ใช้ในชื่อ Metrostar Express สีประจำเส้นทางบนแผนที่คือสีน้ำเงิน (เก่า) และสีเหลือง (ใหม่)
เปิดให้บริการในปี ค.ศ. 1999 ดำเนินการโดย Metro Rail Transit Corporation (MRTC) และ Department of Transportation and Communications (DOTC)
เคนนี โรเจอส์
เคนนี โรเจอส์  หรือชื่อเต็มว่า Kenneth Ray Rogers. เกิดเมื่อวันที่ 21 สิงหาคม ค.ศ. 1938 เป็นนักร้องชาวอเมริกัน นักแต่งเพลง ช่างภาพ โปรดิวซ์เซอร์เพลง นักแสดง นักประพันธ์ และยังเป็นหนึ่งในสมาชิกของ Country Music Hall of Fame" มียอดขายอัลบั้ม รวมกว่า 165 ล้านชุด ทั่วโลกทำให้เขาเป็นหนึ่งในศิลปินที่มียอดขายสูงที่สุดตลอดการ มีซิงเกิ้ลฮิตขึ้นชาร์ตอันดับ 1 ถึง 21 ซิงเกิ้ล และมีซิงเกิ้ลติดชาร์ตรวมทั้งหมด 120 เพลง ในชาร์ตเพลงป๊อปและคันทรีมากกว่า 200 สัปดาห์ ในสหรัฐอเมริกา
อัลบั้มทั้ง 2 ของเขา The Gambler และ Kenny ติดหนึ่งใน "200 อัลบั้มเพลงคันทรี่ที่มีอิทธิพลมากที่สุดตลอดกาล" จากผลสำรวจในเว็บไซต์ About.com เขาเคยถูกยกให้เป็น "นักร้องคนโปรดตลอดกาล" ในปี 1986 โดยผู้อ่านจากทั้ง นิตยสาร USA Today และ People เขาได้รับรางวัลมามากมาย ไม่ว่าจะเป็น อเมริกันมิวสิกอะวอร์ด, รางวัลแกรมมี, ACMs และ CMAs รวมทั้งยังได้รับ รางวัลความสำเร็จในชีวิตตลอด 6 ทศวรรษที่ผ่านมา ในปี 2003
ความสำเร็จครั้งล่าสุด คืออัลบั้ม Water &amp; Bridges ในปี 2006 สามารถขึ้นถึงอันดับ 5 ในชาร์ตอัลบั้มเพลงคันทรี และ อันดับที่ 15 ใน Billboard 200
ซิงเกิ้ลแรกจากอัลบั้มนี้คือเพลง "I Can't Unlove You" ที่สามารถขึ้นชาร์ตได้สูงพอสมควร ในปีถัดมาหลังจากที่เขา ทัวร์คอนเสริต์ ที่อังกฤษและไอร์แลนด์เสร็จ เขากล่าวกับดีเจวิทยุ "สตีฟ ไรท์" ของทาง BBC ว่า เพลงที่ของเขาที่ เขาชอบที่สุดคือ "The Gambler"
เขายังเคยแสดงภาพยนตร์และทีวีโชว์มากมาย แต่ที่น่าจดจำที่สุดคือบทที่เขาเล่นใน ทีวีซีรีส์เรื่อง "The Gambler" และ "MacShayne" รวมทั้งการปรากฏตัวของเขาใน The Muppet Show
ชีวิตในวัยเด็กและครอบครัว.
เคนเนท เรย์ โรเจอส์ เกิดที่เมืองฮิวสตัน ในรัฐเท็กซัส ปี 1938 เป็นบุตรคนที่ 4 จากทั้งหมด 8 มารดาชื่อ ลูซิล เป็นผู้ช่วยพยาบาล(เสียชีวิตปี 1991) และบิดาชื่อ เอ็ดเวิร์ด ฟลอยด์ โรเจอส์ เป็นช่างไม้(เสียชีวิตปี 1975) โรเจอร์จบการศึกษาจากโรงเรียนมัธยม เจฟเฟอร์สันเดวิส ในฮิวสตั้น
เส้นทางสายอาชีพ.
เขาเริ่มต้นสู่การเป็นนักดนตรีในช่วงกลางยุค 50 เมื่อครั้งที่เขาได้อัดเพลง กับ วงดนตรีร็อค นามว่า "The Scholars" ซึ่งมีซิงเกิ้ลที่ประสบความสำเร็จคือ "Poor Little Doggie"
วงนี้ต้องแยกวงหลังจากออกซิงเกิ้ลได้อีก 2 เพลง เพราะโรเจอส์ ออกจากการเป็นนักร้องนำ หลังจากแยกวง เขาก็ได้ออกซิงเกิ้ลเดี่ยวของตัวเอง คือเพลง "That Crazy Feeling" ในปี 1958 ที่ประสบความสำเร็จมาก
หลังจากยอดขายเริ่มลดลง โรเจอส์ ได้เข้าร่วมกับวงแจ๊ซ นามว่า "The Bobby Doyle Trio" ซึ่งเล่นดนตรีตามคลับต่างๆมากมาย และยังได้อัดเพลงกับ Columbia Records อีกด้วย วงนี้แยกวงในปี 1965 หลังจากนั้นในปี 1966 โรเจอส์ ได้ปล่อยซิงเกิ้ล แจ๊ส-ร็อค ภายใต้ Mercury Records ชื่อว่า "Here's That Rainy Day" แต่ไม่ประสบความสำเร็จ
โรเจอส์ ยังได้ทำงาน ในฐานะโปรดิวซ์เซอร์เพลง นักแต่งเพลง และนักดนตรีให้ศิลปินอื่นด้วย เช่น Mickey Gilley และ Eddy Arnold
ในปี 1966 เขาเข้าร่วมกับวง "The New Christy Minstrels" ในฐานะนักร้องและ นักเล่น ดับเบิลเบส
ด้วยความที่การเป็นนักดนตรีในวงนั้น ไม่ประสบความสำเร็จดั่งที่พวกเขาหวัง โรเจอส์ และ สมาชิกวง "ไมค์ เซทเทิ่ล,เทอรี วิลเลียม,เทลม่า คามาโช จึงออกจากวง และมาตั้งวงใหม่ในชื่อ The First Edition ในปี 1967 (ภายหลังเปลี่ยนชื่อเป็น "เคนนี โรเจอส์แอนด์เดอะเฟิรส์อิดิชั่น") พวกเขามีเพลงดัง ที่ขึ้นติดชาร์ตได้ทั้งป้อปและคันทรี
เช่น"Just Dropped In (To See What My Condition Was In)", "But You Know I Love You","Ruby, Don't Take Your Love to Town","Reuben James", and "Something's Burning"โรเจอส์ มีภาพลักษณ์ที่คล้าย ฮิปปี้ เช่นไว้ผมยาว มีตุ้มหู และ แว่นกันแดดสีชมพู ในช่วงที่เขายังอยู่กับวงนี้
หลังจากแยกวงในปี 1976 โรเจอส์ก็เริ่มต้นการเป็นศิลปินเดี่ยว โรเจอส์ได้ปรับเสียงร้องให้ต่ำลงมา แม้จะค่อนข้างหยาบเล็กน้อยแต่ไพเราะละมุน ซึ่งเป็นที่ถูกใจของผู้ฟังเพลงป้อปและคันทรี่
ปัจจุบัน เขามีเพลงขึ้นชารต์ที่สูงกว่าอันดับ 60 ถึง 40 ซิงเกิ้ลฮิต (รวมทั้ง 25 เพลงที่ขึ้นถึงอันดับ 1) และ 50 อัลบั้ม เพลงของเขายังรวมอยู่ในซาว์แทร็คของหนังดังหลายเรื่อง เช่น Convoy,Urban Cowbay และ The Big Lebowski
การเป็นศิลปินเดี่ยว.
โรเจอส์ปลีกตัวเองออกจากเดอะเฟิรส์อิดิชั่นในปี 1976 หลังจากอยู่รวมกันมาหลายปี และได้เซ็นสัญญากับ United Artists โปรดิวซ์เซอร์ แลร์รี่ บัตเลอร์ และ โรเจอส์ เริ่มรู้จักกันและเป็นเพื่อนร่วมงานนานกว่า 4 ปี
อัลบั้มแรกของของ จากต้นสังกัดใหม่ คือ Love Lifted Me อัลบั้มมีซิงเกิ้ลติดชาร์ต ทั้งหมด 2 เพลง คือ "Love Lifted Me" และ "While The Feeling's Good" ซึ่งประสบความสำเร็จเพียงเล็กน้อย เพลง "Runnaway Girl" ถูกนำไปใช้เป็นเพลงประกอบหนังเรื่อง Trackdown ต่อมาในปี 1976 โรเจอส์ ได้ออกอัลบั้มที่ 2 ของเขา ซึ่งมีชื่อเดียวกับตัวเขา มีซิงเกิ้ลแรกคือเพลง Laura What He's Got That I Ain't Got? ซึ่งถือว่าเป็นเพลงฮิตอีกเพลงหนึ่ง
ซิงเกิ้ล Lucille ในปี 1977 นั้น ถือเป็นความสำเร็จครั้งใหญ่ เพลงนี้สามารถขึ้นถึงอันดับ 1 ในชาร์ตเพลงป้อปในทั้ง 12 ประเทศ มียอดขายมากกว่า 5 ล้านก้อปปี้ และทำให้โรเจอร์โด่งดังกว่าช่วงที่อยู่กับวงเดอะเฟิรส์อิดิชั่น ด้วยความโด่งดังของ "Lucille" ทำให้อัลบั้มนี้ขึ้นอับดับ 1 ในชาร์ตอัลบั้มเพลงคันทรีได้ ความสำเร็จที่มากกว่าต่อมาคือ อัลบั้ม The Gambler ที่มียอดขายกว่าหลายล้านชุด และซิงเกิ้ลอันดับ 1 ทั่วโลก Coward of the County จากอัลบั้ม "Kenny"ที่ได้รับความสำเร็จพอๆกัน ในปี 1980 โรเจอส์และบัตเลอร์ ไม่ได้ร่วมงานกันต่อไป แต่ก็กลับมาร่วมงานกันอีกในอัลบั้ม "I Prefer the Moonlight" ปี 1987 และ อีกครั้งในอัลบั้ม "If Only My Heart Had a Voice" ในปี 1993
ในปลายยุค 70 โรเจอส์ ร่วมกันทำอัลบั้มคู่กับ Dottie West เพื่อนสนิทตำนานเพลงคันทรี อัลบั้มคู่ของทั้ง2นั้น มียอดขายถึงหลัก โกลด์ 2 ชุด (หลังจากนั้นอีก1ชุดก็แตะหลักเพลทตินั่ม) รวมทั้งยังได้ รางวัล CMA Awards 2 ตัว เข้าชิง ACM (Academy of Country Music) และ 2 รางวัลแกรมมี กับอีก 1 Music City News Awards สำหรับอัลบั้ม Every Time Two Fools Collide (อันดับ 1) และ Classics (อันดับ 3) เป็นช่วงที่บัตรคอนเสริต์ทัวร์ขายออกหมดตลอดและพวกเขาก็ได้ออกรายโทรทัศน์บ่อยๆเช่นเดียวกัน
เพลงฮิตของทั้งคู่ได้แก่ Every Time Two Fools Collide (อันดับ1) ,Anyone Who Isn't Me Tonight (อันดับ2) ,What Are We Doin' in Love (อันดับ1) ,All I Ever Need Is You (อันดับ1) ,Till I Can Make It On My Own (อันดับ3) ทั้งหมดนี้ล้วนกลายเป็นเพลงคันทรีพื้นฐานไปแล้ว โรเจอส์ กล่าวถึง เวสท์ ในการสัมภาษณ์กับ TNN ว่า "เธอเป็นคนที่พิเศษกว่าใครที่เคยร่วมงานมา เธอถ่ายถอดอารมณ์เพลงออกมาได้อย่างน่าเหลือเชื่อ ผู้คนมากมายร้องออกมาจากตัวอักษร แต่ ดอทตี้ เวสท์ เธอร้องออกมาจากความรู้สึก"
ในช่วงที่วางขายอัลบั้ม Every Time Two Fools Collide ปี 1978 นั้น โรเจอส์ กล่าวว่า เวสท์ เป็นคนทำให้เขาเข้ากับผู้ฟังเพลงคันทรีได้มากขึ้น ในขณะเดียวกัน เวสท์ ก็กล่าวว่าเขาทำให้เธอได้ฐานผู้ฟังหน้าใหม่เพิ่มขึ้น
โรเจอส์ อยู่กับเวสท์ไม่กี่ชั่วโมงก่อนที่เธอจะเสียชีวิต ด้วยวัย 58 ปี หลังจากอุบัติเหตุทางรถยนต์ในปี 1991 เขาได้กล่าวเพิ่มเติมในหนังสือชีวประวัติของเขา Luck Or Something Like It ในปี 2012 "ในปี 1995 เขาร่วมแสดงคู่กับ Michele Lee ในสารคดีชีวประวัติ ของ CBS ชื่อ Big Dreams and Broken Hearts: The Dottie West Story
ค่ายเพลง.
รายชื่อค่ายเพลงที่ โรเจอส์ เคยเซ็นสัญญาด้วย :
การรถไฟแห่งชาติฟิลิปปินส์
การรถไฟแห่งชาติฟิลิปปินส์ หรือ PNR เป็นบริษัทรถไฟแห่งรัฐในประเทศฟิลิปปินส์ ให้บริการทางเดี่ยวบนเกาะลูซอน เมื่อปี ค.ศ. 2010 มีการเดินขบวนรถไฟชานเมือง ในเมโทรมะนิลาและเขตบีโคล และเปิดเดินรถไปยังเมืองไบคอลในปี ค.ศ. 2011 เดินรถทุกวัน
http://www.jica.go.jp/english/operations/evaluation/oda_loan/post/2000/pdf/02-16.pdf
เบกีนาฌ
เบกีนาฌ  หรือ เบอไคน์โฮฟ  เป็นบริเวณที่อยู่อาศัยร่วมกันขนาดเล็ก ๆ ของเหล่าฆราวาสหญิงที่เรียกว่า "เบกีน"  ซึ่งเป็นสตรีผู้ประพฤติศีลอย่างเคร่งครัดในศาสนาคริสต์แต่มิใช่นักบวชแบบแม่ชี โดยเบกีนนั้นจะพบในเขตกลุ่มประเทศแผ่นดินต่ำ โดยก่อตั้งราวคริสต์ศตวรรษที่ 13 โดยหมู่อาคารมักจะสร้างในสถาปัตยกรรมแบบเดียวกัน โดยมักห้อมล้อมด้วยสวนอยู่ตรงกลางหรืออยู่ใกล้โบสถ์ ในปัจจุบันนั้นไม่มีเหล่าเบกีนเหลืออยู่แล้วในทวีปยุโรป
เบกีนาฌซึ่งพบได้ในเขตฟลามส์ (ฟลานเดอส์) ทั้ง 13 แห่งในประเทศเบลเยียมได้รับการขึ้นทะเบียนเป็นมรดกโลกทางวัฒนธรรมโดยองค์การยูเนสโก เมื่อปีค.ศ. 1998
เบกีนาฌที่พบในเขตฟลามส์ซึ่งได้รับการขึ้นทะเบียนนั้นมีจำนวน 13 แห่ง โดยในแต่ละแห่งจะต้องเข้าตามเกณฑ์เฉพาะดังนี้
เซ็นแทรร์
ลีกภูมิภาค ดิวิชัน 2 ฤดูกาล 2556
ลีกภูมิภาค ดิวิชั่น 2 หรือที่รู้จักในชื่อ เอไอเอส ลีกภูมิภาค ดิวิชั่น 2 ประจำฤดูกาล 2556 เป็นการแข่งขันฟุตบอลลีกระดับที่ 3 ของประเทศไทย โดยจัดแบ่งการแข่งขันเป็น 6 ลีกตามภูมิภาค เพื่อความสะดวกในการเดินทางแข่งขันของแต่ละสโมสร และเป็นการกระจายการแข่งขันฟุตบอลไปทั่วประเทศ โดยจะคัดเลือกทีมชนะเลิศและรองชนะเลิศของแต่ละภูมิภาค เพื่อให้ได้ 12 สโมสร มาแข่งในระบบลีกอีกครั้ง โดยอันดับที่ 1-4 จะได้เลื่อนชั้นไปสู่ ไทยลีกดิวิชั่น 1
ลีกภูมิภาค ภาคเหนือ (16 ทีม).
"แก้ไขล่าสุด วันอาทิตย์ที่ 15 กันยายน พ.ศ. 2556"
ลีกภูมิภาค ภาคตะวันออกเฉียงเหนือ (16 ทีม).
ลีกภูมิภาค กรุงเทพและภาคกลาง (14 ทีม).
ลีกภูมิภาค ภาคกลางและตะวันออก (14 ทีม).
ลีกภูมิภาค ภาคกลางและตะวันตก (13 ทีม).
ลีกภูมิภาค ภาคใต้ (11 ทีม).
"แก้ไขล่าสุด วันพุธที่ 18 กันยายน พ.ศ. 2556"
"ดูเพิ่มเติม ลีกภูมิภาค ดิวิชั่น 2 2556 รอบ แชมเปี้ยนส์ ลีก กลุ่ม A"
"แก้ไขล่าสุด วันอาทิตย์ที่ 8 ธันวาคม พ.ศ. 2556"
"ดูเพิ่มเติม ลีกภูมิภาค ดิวิชั่น 2 2556 รอบ แชมเปี้ยนส์ ลีก กลุ่ม B"
"แก้ไขล่าสุด วันเสาร์ที่ 7 ธันวาคม พ.ศ. 2556"
โดยจะนับกฏอะเวย์โกล หากยังไม่มีผู้ชนะจะต่อเวลาพิเศษและตัดสินหาผู้ชนะด้วยการดวลจุดโทษ
พลเรือตรี สงวน รุจิราภา อดีตนายทหารเรือชาวไทย ผู้เป็นหนึ่งในคณะราษฎร ผู้กระทำการเปลี่ยนแปลงการปกครอง พ.ศ. 2475
พล.ร.ต.สงวน เกิดเมื่อปี พ.ศ. 2440 ที่บ้านบางกระทิง ตำบลหัวเวียง อำเภอเสนา จังหวัดพระนครศรีอยุธยา มีบิดามารดาเป็นเพียงชาวบ้านธรรมดา แต่เป็นผู้ที่มีความอุตสาหะในการศึกษาเล่าเรียน จนสามารถจบการศึกษาประกาศนียบัตรแพทยศาสตร์ จากจุฬาลงกรณ์มหาวิทยาลัย เมื่อปี พ.ศ. 2463
เข้ารับราชการเป็นแพทย์ทหารเรือในสังกัดกองเสนารักษ์ทหารเรือ (ปัจจุบัน คือ กรมแพทย์ทหารเรือ) กระทรวงทหารเรือ
ในการเปลี่ยนแปลงการปกครองนั้น ขณะนั้น พล.ร.ต.สงวน ยังมียศเพียง เรือเอก (ร.อ.) ขณะที่มีอายุเพียง 33 ปี ได้รับการชักชวนจาก น.ต.หลวงสินธุสงครามชัย (สินธุ์ กมลนาวิน) ผู้ซึ่งเป็นหัวหน้าฝ่ายทหารเรือของคณะราษฎร ซึ่งทาง ร.อ.สงวนได้ตอบตกลงทันที โดยถือว่าเป็นทหารเรือคนแรกที่ทาง น.ต.หลวงสินธุ์ฯ ชักชวนอีกด้วย ซึ่งขณะนั้น ร.อ.สงวน ได้เปิดกิจการร้านขายยาเป็นของตนเองชื่อ "รุจิราภา" เป็นห้องแถวไม้สามหลังติดต่อกันที่ถนนตะนาว ใกล้กับสามแพร่ง และถนนข้าวสาร ซึ่งได้ใช้เป็นสถานที่พบปะนัดเจอและประชุมวางแผนกันด้วย
บทบาทของ ร.อ.สงวน ในการเปลี่ยนแปลงการปกครองนั้น ในเวลาเช้ามืดของวันที่ 24 มิถุนายน พ.ศ. 2475 หลังจากที่ฝ่ายทหารเรือได้ระดมกำลังลำเลียงสรรพาวุธซึ่งได้แก่ กระสุนจำนวน 45,000 นัด และปืนจากคลังอาวุธ รวมถึงกำลังพลทหารด้วยที่ท่าราชวรดิฐได้แล้วนั้น ร.อ.สงวน เป็นผู้ออกไปหารถบรรทุกรับจ้างเพื่อให้ขนสิ่งของเหล่านี้ไปยังจุดนัดหมาย คือ ลานพระบรมรูปทรงม้า ก่อนเวลา 06.00 น. ร.อ.สงวน ออกเดินตามหารถจนไปถึงท่าเตียน ได้พบกับบุคคลรู้จักโดยบังเอิญ และได้รับคำชี้แนะถึงสถานที่ว่าจ้าง จึงได้ว่าจ้างรถบรรทุกด้วยราคา 15 บาทตามที่คนขับเสนอมา ทำให้ภารกิจลุล่วงสำเร็จไปได้ด้วยดี
ร.อ.สงวน ได้รับราชการต่อไปจนกระทั่งได้ยศสูงสุดคือ พลเรือตรี (พล.ร.ต.) และได้ดำรงตำแหน่งเจ้ากรมการแพทย์การเรือ ระหว่างวันที่ 10 มิถุนายน พ.ศ. 2489 ถึง 6 กรกฎาคม พ.ศ. 2494 นับเป็นเจ้ากรมคนที่ 10
พล.ร.ต.สงวน รุจิราภา ถึงแก่กรรมเมื่อปี พ.ศ. 2499 สิริอายุได้ 59 ปี
เทศบาลตำบลบ้านกร่าง
เทศบาลตำบลบ้านกร่าง ตำบลบ้านกร่าง ตั้งอยู่ในพื้นที่เขตอำเภอศรีประจันต์ จังหวัดสุพรรณบุรี อยู่ห่างจากที่ว่าการอำเภอศรีประจันต์ไปทางทิศตะวันตก ประมาณ 2 กิโลเมตร สภาพพื้นที่แบ่งออกเป็น 2 ส่วน ส่วนแรกเป็นที่ตั้งของหมู่ที่ 1 ส่วนที่ 2 เป็นที่ตั้งของหมู่ที่ 2–6 โดยมีพื้นที่ ของเทศบาลตำบลศรีประจันต์กั้นระหว่างกลาง
ชุมชนบ้านกร่าง ตั้งอยู่ริมแม่น้ำท่าจีน บริเวณวัดบ้านกร่างในปัจจุบัน เหตุที่เรียกว่า “ชุมชนบ้านกร่าง” เนื่องจากมีต้นกร่างขึ้นอยู่เป็นจำนวนมาก เป็นศูนย์กลางการค้าขายทางเรือ เนื่องจากทีท่าเทียบเรือ โดยจะมีเรือกำปั่นขนสินค้ามาซื้อขายแลกเปลี่ยนกัน และเป็นแหล่งกระจายสินค้าไปสู่ชุมชนต่างๆ สภาพพื้นที่เป็นทางผ่านของการคมนาคมทางบก เป็นที่ราบลุ่มติดแม่น้ำท่าจีนที่ต่อมีการประกาศการใช้พระราชบัญญัติลักษณะการปกครองท้องถิ่น ปี พ.ศ. 2457 ทางราชการจึงได้รวบรวมกลุ่ม ชมชน ต่างๆ เข้าเป็นหมู่บ้าน ตำบล โดยใช้ชื่อว่าตำบลบ้านไร่ ตำบลบ้านไร่ มีพื้นที่ตำบลกว้างเกินไป และกินพื้นที่ทั้งสองฝั่งแม่น้ำท่าจีน การปกครองดูแลมีความเป็นไปอย่างยากลำบาก จึงกำหนดให้มีการแบ่งแยกสองฝั่งทางทิศตะวันตกและตะวันออกของแม่น้ำท่าจีนออกมาตั้งเป็นตำบลใหม่ โดยฝั่งตะวันตกตั้งชื่อไว้เป็นตำบลบ้านกร่าง ประกอบไปด้วยหมู่บ้านต่างๆ จำนวน 6 หมู่บ้าน และมีนายวิภาส อินสว่าง เป็นกำนันคนแรกของตำบล
สภาพพื้นที่เป็นที่ราบลุ่มมีแม่น้ำท่าจีน และคลองท่าข่อย ไหลผ่านเป็นแนวเขตของตำบล โดยผ่านเข้าทางหมู่ที่ 5 ผ่านหมู่ที่ 4 ,หมู่ที่ 3 , หมู่ที่ 2 , และหมู่ที่ 1
มีจำนวนหมู่บ้าน ทั้งหมด 6 หมู่บ้าน ดังนี้
การเลือกตั้งสภาเทศบาลและนายกเทศมนตรี ตำบลบ้านกร่าง พ.ศ.2564
ข้อมูลรายชื่อผู้ใหญ่บ้านแต่ละหมู่ในเขตเทศบาลตำบลบ้านกร่าง
Lophiosilurus alexandri
Lophiosilurus
เคนนี โรเจอร์
อ่าวแฮมิลตัน
อ่าวแฮมิลตัน  เป็นอ่าวในลักษณะฟยอร์ด ในรัฐนิวฟันด์แลนด์และแลบราดอร์ ประเทศแคนาดา ตั้งอยู่ทางตะวันออกเฉียงใต้ของคาบสมุทรแลบราดอร์ ในมหาสมุทรแอตแลนติก เป็นชะวากทะเลของแม่น้ำเชอร์ชิลล์ ในปี ค.ศ. 1586 จอห์น เดวิส นักสำรวจชาวอังกฤษเดินเรือมาถึงอ่าวนี้ เป็นแหล่งการค้าของชาวฝรั่งเศสและอังกฤษในคริสต์ศตวรรษที่ 18 โดยบริษัทฮัตสันเบย์ได้ตั้งสถานีการค้าขึ้นที่เมืองริโกเลตในปี ค.ศ. 1837
Hamilton Inlet
ฮาเนา
ฮาเนา  เป็นเมืองในรัฐเฮ็สเซิน ประเทศเยอรมนี ตั้งอยู่ห่างจากเมืองฟรังค์ฟวร์ทอัมไมน์ไปทางทิศตะวันออก 25 กม. ตั้งอยู่ริมฝั่งแม่น้ำไมน์ เป็นสถานที่เกิดของพี่น้องตระกูลกริมม์นักเขียนเทพนิยายในคริสต์ศตวรรษที่ 18
โรงพยาบาลชุมแพ เป็นโรงพยาบาลทั่วไปประจำอำเภอชุมแพ ประเภททุติยภูมิ ให้บริการรักษาทั้งผู้ป่วยในและผู้ป่วยนอก
สัมพันธ์ แป้นพัฒน์
นายสัมพันธ์ แป้นพัฒน์ (เกิด 17 ธันวาคม พ.ศ. 2488) อดีตสมาชิกสภาผู้แทนราษฎรจังหวัดนครศรีธรรมราช 2 สมัย
สัมพันธ์ แป้นพัฒน์ เกิดเมื่อวันที่ 17 ธันวาคม พ.ศ. 2488 เป็นบุตรของนายเพียน กับนางหลี แป้นพัฒน์ สำเร็จการศึกษาระดับปริญญาตรี รัฐศาสตรบัณฑิต และ นิติศาสตรบัณฑิต จาก มหาวิทยาลัยธรรมศาสตร์ ระดับปริญญาโท รัฐประศาสนศาสตร์มหาบัณฑิต จาก Temple University ประเทศสหรัฐอเมริกา และ ศิลปศาสตรมหาบัณฑิต สาขาการโรงแรม จาก มหาวิทยาลัยเทคโนโลยีราชมงคลธัญบุรี
สัมพันธ์ เข้าสู่วงการการเมือง ด้วยการเป็นสมาชิกสภาจังหวัด ใน พ.ศ. 2523 ถึง พ.ศ. 2526 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2526 สังกัดพรรคประชาธิปัตย์ และได้รับเลือกติดต่อกัน รวม 2 ครั้ง
สัมพันธ์ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 19 สังกัดพรรคชาติไทยพัฒนา เมื่อ พ.ศ. 2554 แต่ไม่ได้รับเลือกตั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนาเช่นเดิม ลำดับที่ 11 แต่ไม่ได้รับเลือกตั้ง
สัมพันธ์ แป้นพัฒน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
นุกูล ธนิกุล
ร้อยตรี นุกูล ธนิกุล (เกิด 7 สิงหาคม พ.ศ. 2501) อดีตสมาชิกสภาผู้แทนราษฎรจังหวัดสมุทรสงคราม 4 สมัย และ อดีตสมาชิกวุฒิสภาจังหวัดสมุทรสงคราม
ร้อยตรี นุกูล ธนิกุล เกิดเมื่อวันที่ 7 สิงหาคม พ.ศ. 2501 เป็นบุตรของนายแคล้ว ธนิกุล กับนางสงัด ธนิกุล สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยศรีปทุม สมรสและหย่า กับ นางสุกานดา ปานะสุทธะ อดีตนายกองค์การบรืหารส่วนจังหวัดสมุทรสงคราม
ร้อยตรี นุกูล เข้าสู่วงการการเมือง ด้วยการเป็นตัวแทนของบิดา ในการลงเล่นการเมือง เนื่องจากบิดาเสียชีวิต ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในเดือนมีนาคม พ.ศ. 2535 สังกัดพรรคความหวังใหม่ และได้รับเลือกติดต่อกัน รวม 4 ครั้ง
เขาลงสมัครรับเลือกตั้งอีกครั้งในปี 2550 ในนามพรรคมัชฌิมาธิปไตย แต่ไม่ได้รับเลือกตั้ง
ร้อยตรีนุกูล ธนิกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
แรพซีด
เวียง วรเชษฐ์
เวียง วรเชษฐ์ เป็นที่ปรึกษารัฐมนตรีว่าการกระทรวงวัฒนธรรม (นายอิทธิพล คุณปลื้ม) อดีตสมาชิกสภาผู้แทนราษฎรจังหวัดร้อยเอ็ด 4 สมัย และสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย
เวียง วรเชษฐ์ เกิดเมื่อวันที่ 6 พฤษภาคม พ.ศ. 2494 ที่อำเภอจตุรพักตรพิมาน จังหวัดร้อยเอ็ด เป็นบุตรของนายชาย กับ นางเหลา วรเชษฐ์ สำเร็จการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยศรีนครินทรวิโรฒ วิทยาเขตมหาสารคาม (มหาวิทยาลัยมหาสารคาม ในปัจจุบัน)